12 Mindeskrift for J. Steenstrup. III. 



deelt i flere større Afsnit efter de Afdelinger, som jeg tænkte mig Denne vilde faae, og i 

 hvilke jeg tænkte mig mine og Andres Iagttagelser om samme Hovedgjenstand vilde 

 blive optagne, 



I et første Afsnit har jeg beskrevet en Deel Moser, fornemlig de vigtigere 

 i een eller anden Henseende; om andre har jeg blot meddeelt beskrivende Bemærkninger 

 om et eller andet stedfindende Forhold, Tilstanden f. Ex. eller Andet. Meget vil i dette 

 Afsnit forekomme uden al Interesse for Øieblikket, og maaskee ogsaa for Eftertiden; 

 men da det meget ofte var Tilfældet med mig, at jeg ved Undersøgelsen af en Mose, 

 fornemlig ved Spørgsmaalet om en saadan Moses Varighed under en vis Medfart, eller 

 om den mulige Reproduktion, som deri skulde have fundet Sted (de sangvinske For- 

 haabninger om en Reproduktion synes at være det mest ruinerende Princip i Landboernes 

 Tørvvæsen) o. s. v. var mig af en væsenlig Vigtighed at have faaet en eller anden sikker 

 Meddelelse om Mosen fra en noget forudgaaende Tid, saa har jeg ikke villet udelade 

 af denne underdanige Indberetning nogensomhelst Optegnelse af min Dagbog, som 

 kunde have Udseende af en Gang i een eller anden Henseende at kunne komme til Nytte 

 — skjøndt det oprindelig var min Bestemmelse kun at meddele det Kongelige Rentekam- 

 mer Resultaterne af mine Undersøgelser under næste Afsnit. Det andet Afsnit gaaer 

 derfor allerede ud paa en Sammenstilling af hvad de gennemreiste Egne frembød an- 

 gaaende een Gjenstand; det omfatter saavel Tørvmassens som Tørvmosernes 

 Behandling. 



I et 3die Afsnit, som jeg anseer for at være det vigtigste, har jeg søgt at sammen- 

 stille hvad jeg selv har tænkt og seet angaaende Gjenvexten af Tørvmassen 

 (Reproduktionen) saavel paa denne Reise, som under tidligere og senere Studier af denne 

 interessante Gjenstand; fremstiller jeg endog Resultater i denne Henseende, der maatte 

 være mindre trøstende med Hensyn til den Afbenyttelse, som vore Efterkommere kunne 

 vente sig af Tørvmoserne, saa haaber jeg dog de ville fra en anden Side være meget kjær- 

 komne, da de formentligen ville komme Sandheden langt nærmere end mine Forgængeres. 



Da det endvidere i det Kongelige Rentekammers Brev til mig af 30. Mai 1837 var 

 mig befalet, at indkomme med »Vink eller Forslag<< til Tørvmosernes Afbenyttelse, saa 

 har jeg i et fjerde Afsnit taget mig den underdanige Frihed at fremsætte nogle saadanne. 



underdanigst 

 Elers Coll: Nr. 10. 6. Juni 1839. Japetus Steenstrup. 



